google/wiki40b huggingface dataset:
डालेचुक

डालेचुक (Hippophae / हिप्पोफेई) बहुत उंचाई पर उत्पन्न होने वाला एक पादप है। इसे लेह बेर (लेह बेरी) भी कहते हैं। 
यह एक औषधीय पादप है।  4000 से 14000 फुट की ऊंचाई पर उगने वाले इस पौधे के फलों के चमत्कारिक गुणों के कारण यह 'संजीवनी बूटी' के समान समान माना जाता है। लेह बेरी ज्यूस में आंवले से अधिक विटामिन सी और भरपूर मात्रा में प्रति-आक्सीकारक (एंटी-ऑक्सीडेंट) होता है।
लेह में इस पौधे को 'गोल्ड माइन' और 'लेह बेरी' के नाम से पहचाना जाता है। इस पौधे के फल लेह बेरी से ज्यूस, कैप्सूल, चाय तैयार की जाती है, जो हृदयरोगियों और मधुमेह के रोगियों के काफी लाभदायक माना जाता है।
एंटी आक्सीडेंट तथा तमाम विटामिनों से भरपूर यह फल बढ़ती उम्र के प्रभाव को रोककर खून की कमी को दूर करने में मददगार है। इसके अलावा यह ग्लेशियर को पिघलने से रोकने, तथा भू-क्षरण रोकने में भी सहायक है जिससे यह जलवायु परिवर्तन के खतरे में भी मददगार रहता है।
भारत के रक्षा अनुसंधान एवं विकास संगठन इंटरनेशनल सेंटर फार इंटिग्रेटेड माउंटेन डेवलपमेंट के साथ मिलकर इस पौधे को बड़ी संख्‍या में उगाने के लिए काम कर रहा है।
पिछले वर्ष लेह-लद्दाख के 12,000 हेक्‍टेयर क्षेत्र में सोलो पौधे लगाए गए थे।
अभिषेक कुमार सिंह

कैरियर

सिंह ने जेनेरिक दवाओं और कई अमेरिकी पेटेंट के लिए 1000 से अधिक अनुमतियों को कहा, यूरोपीय संघ और मध्य पूर्व में प्रमुख दवा कंपनियों के बीच उनके समूह लिस्टिंग. अप्रैल 2011 में कॉर्पोरेट निधि सिंह और ग्लैक्सोस्मिथक्लाइन और एली लिली के साथ कंपनी समूह सेट का समर्थन के रूप में साथियों के भविष्य के चिकित्सा उपचार के लिए उपन्यास दृष्टिकोण की योजना है। फरवरी 2011 में, सिंह £ 80 मिलियन में भविष्य घाटा और शेयर की कीमत नियंत्रण में देख शेयर वापस खरीदने का वचन दिया. सिंह ने वैश्विक लाइसेंसिंग और पेटेंट ओमेगा फार्मा, बेल्जियम जल्दी 2011 के हस्तांतरण समझौते की घोषणा की.
टॅमिन्क ट्रॅगोपॅन

आबादी का क्षेत्र

यह पक्षी पूर्वोत्तर भारत, चीन, म्यान्मार तथा वियतनाम में पाया जाता है।

आकार

नर का आकार तक़रीबन २५ इंच (६३.५ से.मी.), पंखों का फैलाव क़रीब १० इंच (२५ से.मी.) और पूँछ की लंबाई क़रीब ८ इंच (२० से.मी.) होती है जबकि मादा का आकार तक़रीबन २३ इंच (५८ से.मी.), पंखों का फैलाव क़रीब ९ इंच (२३ से.मी.) और पूँछ की लंबाई क़रीब ७ इंच (१८ से.मी.) होती है।

स्थिति

अभी इस पक्षी को आईयूसीएन लाल सूची में ख़तरे से बाहर का दर्जा दिया गया है लेकिन शोध यह बताते हैं कि इसकी आबादी नीरंतर गिरती जा रही है।
१७१२ ईसा पूर्व

१७१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्थैतिकी

स्थैतिकी या स्थिति विज्ञान (Statics) यांत्रिकी की वह शाखा है जिसमें भौतिक वस्तुओं पर लगे लोडों (बलों एवं आघूर्णों) की उपस्थिति में उसके स्थैतिक संतुलन (static equilibrium) का अध्ययन किया जाता है।
उंडवल्ली

भूगोल

16.4957 डिग्री एन 80.5800 डिग्री ई  इसकी औसत ऊंचाई 24 मीटर (79 फीट) है। यह कृष्णा नदी के दक्षिण तट पर स्थित है।

सरकार और राजनीति

उंडवल्ली ग्राम पंचायत गांव की स्थानीय स्व-सरकार है। ग्राम पंचायत के निर्वाचित सदस्यों की अध्यक्षता सरपंच करते हैं । [6] गांवों के सरपंच को वर्ष 2013 के लिए निर्मला ग्राम पुरस्कार से सम्मानित किया गया था। [7]

परिवहन

अमरावती रोड के साथ अंडवावली केंद्र
विजयवाड़ा-अमरावती रोड विजयवाड़ा के साथ अंडवल्ली को जोड़ती है। [8] एपीएसआरटीसी विजयवाड़ा के पंडित नेहरू बस स्टेशन से इस मार्ग पर बसों का संचालन करती है। [9]
उदासी सम्प्रदाय

उदासी संप्रदाय सिख-साधुओं का एक सम्प्रदाय है जिसकी कुछ शिक्षाएँ सिख पंथ से लीं गयीं हैं। इसके संस्थापक गुरु नानक के पुत्र श्री चन्द (1494–1643) थे। ये लोग सनातन धर्म को मानते हैं तथा पञ्च-प्रकृति (जल, अग्नि, पृथ्वी, वायु, आकाश) की पूजा करते हैं। 
उदासी सम्प्रदाय के साधु सांसारिक बातों की ओर से विशेष रूप से तटस्थ रहते आए हैं और इनकी भोली भाली एवं सादी अहिंसात्मक प्रवृत्ति के कारण इन्हें सिख गुरु अमरदास तथा गुरु गोविन्द सिंह ने जैन धर्म द्वारा प्रभावित और अकर्मण्य तक मान लिया था। परन्तु गुरु हरगोविंद के पुत्र बाबा गुराँदित्ता ने सम्प्रदाय के संगठन एवं विकास में सहयोग दिया और तब से इसका अधिक प्रचार भी हुआ।

परिचय

उदासियों के अखाडों अथवा संप्रदाय की विविध शाखाओं को भी प्राय: 'धुनी' वा 'धुवाँ' का नाम दिया जाता है। इसके अनुयायियों में यह भी प्रसिद्ध है कि इसके काबुल स्थित केंद्र में अब भी एक ऐसी धुनी जल रही है जिसे स्वयं श्रीचंद्र जी ने प्रज्वलित किया था। उदासी लोग या तो 'नागा' हुआ करते हैं जिनके नामों के आगे 'दास' या 'शरण' की उपाधि लगी रहती है या वे 'परमहंस' होते हैं और उनके नामों के साथ 'आनंद' शब्द जुड़ा रहता है, किंतु इस नियम का पालन कदाचित् सर्वत्र नहीं दीख पड़ता। नागा लोगों के पहनावे का वस्त्र बहुत कम रहा करता है, वे अपने शरीर पर भस्म का प्रयोग भी अधिक करे हैं तथा बड़े-बड़े बाल और 'सेली' रखा करते हैं। जहाँ उनकी श्वेत, लाल वा काली लँगोटी की जगह परमहंसों का पहनावा गैरिक वस्त्रों का रहा करता है और वे अधिक सादे और मुख्तिमुंड भी रहते हैं, वहाँ भस्म धारण करना और कभी-कभी रुद्राक्ष की माला पहनना भी इन दोनों वर्गों के साधुओं में पाया जाता है। भस्म वा विभूति के प्रति इस संप्रदाय के अनुयायियों की बड़ी श्रद्धा रहती है और वे इसे प्राय: बड़े यत्न के साथ सुरक्षित भी रखा करते हैं। दीक्षा के समय गुरु इन्हें नहलाकर भस्म लगा दिया करता है और इन्हें अपना चरणोदक देता है जिसका ये पान कर लेते हैं। तत्पश्चात् इन्हें कोई नया नाम दिया जाता है और दीक्षामंत्र द्वारा दीक्षित कर दिया जाता है। उदासियों का प्रिय मंत्र 'चरण साधु का धो-धो पियो। अरम साधु को अपना जीयो है। ये, एक दूसरे से भेंट होने पर, साधारणत: ॐ नमो ब्रह्मणे कहकर अभिवादन करते हैं। ये लोग सिखों के पूज्य 'आदिग्रंथ' को विशेष महत्व देते हैं और घंटा घड़ियाल बजाकर उसकी आरती किया करते हैं। इनके यहाँ हिंदुओं के अनेक व्रतों एवं त्योहारों का भी प्रचलन हो गया है, किंतु इनका एक विशिष्ट उत्सव श्रीचंद्र जी की जयंती के रूप में भी मनाया जाता है।

दार्शनिक विचारधारा

उदासियों की दार्शनिक विचारधारा दशनामियों से बहुत मिलती जुलती है और वह, इसी कारण, ज्ञानप्रधान भी कही जा सकती है। परंतु दशनामी लोग जहाँ अपने को प्राय: 'स्मार्त' मानते हैं वहाँ उदासी अपने को 'श्रौत' कहा करते हैं। इनकी काशी, वृंदावन एवं हरिद्वार जैसे कुछ स्थानों में पृथक् पाठशालाएँ चलती है जहाँ अधिकतर संस्कृत भाषा में रचित धार्मिक ग्रंथों का अध्यापन होता है। इनकी वृंदावनवाली पाठशाला का एक नाम 'वृंदावन श्रौत मुनि आश्रम' प्रसिद्ध है। यद्यपि दशनामी साधुओं की भाँति ये लोग शिव को अधिक महत्व नहीं देते, फिर भी ये प्राय: 'त्रिपुंड' धारण करते हैं और वैसे ही कमंडलु भी रखते हैं। इनके यहाँ स्त्री उदासी अथवा उदासिनियों की संख्या अत्यंत कम दीख पड़ती है। इस संप्रदाय के अनुयायियों पर समय पाकर अन्य अनेक संप्रदायों का न्यूनाधिक प्रभाव पड़ चुका है और ये कतिपय सुधारों की ओर भी आकृष्ट होते जान पड़ते हैं।
'उदासी' नाम के साथ कुछ संप्रदाय भी मिलते हैं, जैसे 'उदासी कबीर' आदि, किंतु उनसे इनका कोई प्रत्यक्ष संबंध नहीं है।
माइक ड्यूक

जीवनी

1995 में ड्यूक वॉल-मार्ट में शामिल हो गए, वहाँ वे कंपनी के अंतरराष्ट्रीय परिचालन में सेवा कार्यकारी के रूप में सेवा देने लगे। फरवरी 2009 में वे वॉल-मार्ट के सीईओ बन गये।
2012 में ड्यूक ने कहा है कि सीईओ के रूप में उनकी सबसे बड़ा पछतावा रहा की उन्होंनें  ई-कॉमर्स में अधिक निवेश करने पर ध्यान नहीं दिया जबकि अमेज़न ने इस पर काम कर प्रतिस्पर्धा में आगे निकल गया। "काश कि हम इसे और तेजी से ले जाते। हमने कई क्षेत्रों में खुद को सफल साबित किया है, और आश्चर्य है कि क्यों हम इस पर अधिक जल्दी से कदम नहीं उठा सके। विशेष रूप से ई-कॉमर्स के क्षेत्र में।" ड्यूक ने उस समय कहा कि "अभी हम जबरदस्त प्रगति कर रहे हैं, और व्यापार भी बढ़ रहा है, पर हमे इस क्षेत्र में तेजी से विस्तार करना चाहिए था"
कुलाधिपति (शिक्षा)

कुलाधिपति किसी महाविद्यालय या विश्वविद्यालय का प्रमुख होता है, जो विश्वविद्यालय का आमतौर पर या तो कार्यकारिणी या आनुष्ठानिक प्रमुख होता है।
अधिकांश राष्ट्रमण्डल देशों में कुलाधिपति विश्वविद्यालय का नाम का प्रमुख होता है। ऐसी स्थितियों में विश्वविद्यालय का मुख्य कार्यकारी अधिकारी उप कुलाधिपति होता है।
कुरुविंद (कृत्रिम)

कृत्रिम कुरुविंद (Synthetic rubies) पहले-पहल 1837 ई. में चूणित और निस्तप्त फिटकरी (ऐलम) और पोटेसियम सल्फेट के मिश्रण को ऊँचे ताप पर गरम करने से बना था। पीछे इसके बनाने की अनेक विधियाँ निकली, जिनसे कुरुविंद के अतिरिक्त कृत्रिम माणिक और नीलम भी बनने लगे।

निर्माण की विधियाँ

इनके निर्माण की चार मुख्य विधियाँ हैं-
1. ऐल्यूमिना को आक्सि-हाइड्रोजन ज्वाला में पिघलाने से कुरुविंद प्राप्त हुआ था। म्वासाँ (moissan) ने ऐल्यूमिना को बिजली की भट्ठी में पिघलाकर कुरुविंद प्राप्त किया था। यदि ऐल्यूमिना के साथ थोड़ा क्रोमियम आक्साइड मिला दिया जाय तो माणिक भी प्राप्त हो सकता है।
2. ऐल्यूमिना को यदि द्रावक के साथ पिघलाया जाए तो उससे कुरुविंद बनता है। द्रावक के रूप में अनेक पदार्थों, जैसे पोटैसियम सल्फेट, पोटैसियम सल्फाइड, पोटैसियम डाइक्रोमेट, सोहागा, लेड आक्साइड, पोटैसियम मोलिबडेट, क्रायोलाइट, क्षार आक्साइड, सिरका, पोटैसियम टंगस्टेट और कैलसियम की खरादन और गंधक को निस्तप्त करने से कुरुविंद प्राप्त हुआ था। ऐसे कुरुविंद में अमणिभीय बोरन और मणिभीय ऐल्यूमिनियम बोराइड मिला हुआ था।
(3) (क) क्रायोलाइट और सिलिकेट को एक प्लैटिनम मूषा में गरम करने, (ख) फ्लोरस्पार और माइक्रसेक्लाइन के गरम करने और (ग) द्रवित पोटाश-अभ्रक को ठंडा करने से कुरुविंद प्राप्त होता है।
(4) ऐल्यूमिनियम लवण के जलीय विलयन को एक बंद नली में 3500 सें. पर, अथवा ऐल्यूमिनियम लवण के जलीय विलयन को यूरिया के साथ एक बंद नली में 1800-1900 सें. पर गरम करने अथवा ऐल्यू-मिनियम फ्लोराइड को बोरिक अम्ल के साथ ताप पर विच्छेदित करने से भी कुरुविंद बनता है। ऐलकाली सल्फेट के आधिक्य में ऐल्यूमिनियम फास्फेट की उच्च ताप पर क्रिया से (ताप 14000 सें. से ऊँचा नहीं रहना चाहिए), अथवा क्रायोलाइट को भाप के प्रवाह में श्वेत ताप पर गरम करने से, कुरुविंद प्राप्त होता है।
क्षार ऐल्यूमिनेट और क्रोमियम आक्साइड के मिश्रण को क्लोरीन के प्रवाह में गरम करने से माणिक प्राप्त हुआ है।
अमेरिकी कांग्रेस

संयुक्त राज्य अमेरिका के संघीय सरकार की द्विसदनी विधायिका को अमरीकी कांग्रेस (The United States Congress) कहते हैं। सीनेट (Senate) एवं हाउस ऑफ रिप्रेजेन्टेटिव्स (House of Representatives) इसके दो सदन हैं। अमरीकी कांग्रेस की बैठकें यूएसए की राजधानी वाशिंगटन डीसी में होतीं हैं।
'कांग्रेस' लातीनी शब्द है जिसका अर्थ "साथ आना" है। कांग्रेस शब्द का प्रयोग पहली बार १७वीं शताब्दी में किया गया था। जब किसी देश के सम्राट् या उसके पूर्णशक्तिप्राप्त महादूत किसी गंभीर अंतरराष्ट्रीय समस्या का समाधान करने के लिए कृतसंकल्प होकर सम्मिलित होते हैं तब ऐसी सभा को कांग्रेस कहते हैं। विद्वानों की मंडली को भी कांग्रेस कहा जा सकता है। संयुक्त राज्य अमरीका के संघीय एवं संघांगों की व्यवस्थापिका सभाओं के लिए कांग्रेस शब्द का प्रयोग किया गया है।
विलियम स्कोर्ज़बी खाड़ी

विलियम स्कोर्ज़बी खाड़ी (William Scoresby Bay) पूर्वी अंटार्कटिका के विलियम स्कोर्ज़बी द्वीपसमूह के पश्चिमी ओर स्थित एक खाड़ी है। यह ८ किलोमीटर (५ मील) लम्बी और ५.६ किमी (३.५ मील) चौड़ी है।
नीलम सक्सेना चंद्रा

जीवन परिचय

नीलम सक्सेना का जन्म वर्ष १९६९ में महाराष्ट्र के नागपुर शहर में माता श्रीमती शशि सक्सेना और पिता स्व. संतोष सक्सेना के यहाँ हुआ। विश्वेश्वरय्या राष्ट्रीय प्रौद्योगिकी संस्थान, नागपुर से इंजीनियरिंग के बाद इन्होनें ह्युमन रिसोर्स डेवलपमेंट तथा वित्तीय प्रबंधन में पी.जी. डिप्लोमा किया। वें भारतीय अभियांत्रिकी सेवा (IES) की परीक्षा उत्तीर्ण करने के पश्चात भारतीय रेल सेवा से जुड़ गई। सिमरन चंद्रा नाम की इनकी एक पुत्री है। वर्तमान मे वेें दिल्ली मे विद्यमान है।

करियर

नीलम सक्सेना चंद्रा को रेल मंत्रालय, भारत सरकार द्वारा कहानी संग्रह ‘रिश्ते मोहब्बत के’ एवं बाल संग्रह ‘सुंदरवन की कहानियां’ के लिए प्रेमचंद पुरस्कार से नवाजा गया है। इन्हें अमेरिकी दूतावास द्वारा आयोजित काव्य प्रतियोगिता में गुलज़ार द्वारा वर्ष २०१० में पुरस्कार प्रदान किया गया। इन्होंने गीतकार के रूप में भी कुछ गीत लिखे हैं। संगीतकार शंकर टकर द्वारा निर्मित और नीलम चंद्रा द्वारा लिखे गीत ‘मेरे साजन सुन सुन’ को रेडियो सिटी फ्रीडम पुरस्कार प्राप्त हुआ। विभिन्न विधाओ में अब तक इनकी कविताओं और कहानियों की दो दर्जन से भी अधिक पुस्तके प्रकाशित हो चुकी है। दो बार लिम्का बुक ऑफ़ रिकार्ड्स में भी नाम दर्ज हैं।
पृथ्वीराज-रासो का काव्य सौन्दर्य

पृथ्वीराज-रासो का काव्य सौन्दर्य  के सम्बन्ध में आज तक कोई ठोस विचार -विमर्श नहीं हुआ केवल रासो की ऐतिहासिकता पर ही विचार -विमर्श हुआ। रासो के सम्यक काव्यात्मक मूल्यांकन के लिए हमें निम्न शीर्षकों पर विचार करना होगा।

कथा का विस्तार

यदि हम ऐतिहासिक दृष्टि को त्याग कर काव्यत्व की दृष्टि से रासो की इतिवृत्ति का मूल्यांकन करें ,तो हमें कवि की अपूर्व कल्पना -शक्ति की महत्ता स्वीकार करनी होगी। .जिन प्रसंगों की उद्भावना को लेकर इतिहासकार रासो पर छींटाकशी करते हैं ,वस्तुतः वे ही कवि की काव्य -कुशलता के परिचायक हैं। पृथ्वीराज और जयचंद के विरोध का कारण संयुक्ता का अपहरण चाहे न हो ,किन्तु कवि   ने रसराज (शृंगार )की अभिव्यक्ति के लिए इस बहाने सुन्दर प्रसंग ढूंढ निकाला है। युद्धों के कारण के रूप में किसी प्रेम प्रसंग की कल्पना करके उन्हें विशुद्ध द्वेष की अभिव्यक्ति होने से बचा लिया गया है। पृथ्वीराज  का बार -बार छमा कर देना भले ही ऐतिहासिक तथ्य न हो, किन्तु इससे नायक के चरित्र की उदारता का प्रभाव पाठकों के ह्रदय पर अंकित हो जाता है। जब  गोरी इस छमादान का बदला पृथ्वीराज को लौह -शृंखलाओं में जकड़ कर चुकाता है ,तो पाठक की आत्मा तिलमिला उठती है और उसकी सारी सहानुभूति विजेता गोरी के साथ न रह कर पराजित पृथ्वीराज के साथ हो जाती है। इसी प्रकार पृथ्वीराज का शब्द वेधी बाण द्वारा गोरी का बध करके आत्मोत्सर्ग कर देना नायक के चरित्र को बहुत ऊँचा उठा देता है ,जो भारतीय महाकाव्य -परम्परा के लिये आवश्यक। है।

उपसंहार

इस प्रकार हम देखते हैं की भावाभिव्यक्ति की दृष्टि से 
पृथ्वीराज रासो एक प्रौढ़ रचना है। कला पक्ष की दृष्टि से भी उसमें अलंकारों का प्रयोग ,भावानुरूप भाषा ,छंदों की विविधता आदि विशेषताएं मिलती हैं। भाषा की एकरूपता का अभाव उसमें अवश्य है,किन्तु दोष इतना बड़ा नहीं है कि वह उसके महत्व को न्यून कर दे। 
कुछ अभाव रासो में खटकने वाले हैं। एक तो कवि ने वीर रस के मूल भाव को व्यक्तिगत राग -द्वेष पर ही आधारित किया है। ,अतः उसमे महाकाव्य की -सी व्यापकता नहीं आ पाई। उस समय राष्ट्र को जातीय संगठन और एकता की बड़ी आवश्यकता थी ,कवि का काम होता है कि अपने युग के वातावरण से ऊपर उठ कर भविष्य के लिए कोई सन्देश दे ,किन्तु रासोकार ऐसा नहीं कर पाया।
इसी प्रकार शृंगार रस में भी प्रेम भाव की गंभीरता नहीं आ पाई ,नित्य नये विवाह रचाने वाले सामंतों से इसकी आशा भी नहीं की जा सकती। कवि ने भी सामन्तवादी दृष्टिकोण अपनाते हुई नारी को मात्र भोग की ही वस्तु मात्र माना है; वह उसके हृदय के सूक्ष्म सौन्दर्य के दर्शन नहीं कर सका। इन सब दोषों के होते हुए भी पृथ्वीराज रासो एक महाकाव्य है।
चन्द्रदेव

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
डेविड विले

डेविड जोनाथन विले (जन्म २८ फरवरी १९९०) यॉर्कशायर काउंटी क्रिकेट क्लब के लिए खेलने वाले एक अंग्रेजी क्रिकेट खिलाड़ी हैं। वह बाएं हाथ के बल्लेबाज और गेंदबाज हैं और साथ ही इन्हें ऑलराउंडर का दर्जा दिया जाता है। विले इंग्लैंड के पूर्व क्रिकेटर और अंतरराष्ट्रीय अंपायर पीटर विले के बेटे हैं। यह इंग्लैंड टीम के लिए वनडे और ट्वेन्टी-२० प्रारूप में खेलते है।

व्यक्तिगत जानकारी

डेविड विले ने गायक और गीतकार कैरोलिन पोइलिन से नवंबर २०१६ में शादी की थी।

अंतरराष्ट्रीय करियर

डेविड विले ने अपने अंतरराष्ट्रीय क्रिकेट करियर की शुरुआत वनडे क्रिकेट के साथ ८ मई २०१५ बनाम आयरलैंड के खिलाफ की थी। जबकि पहला ट्वेन्टी-२० की शुरुआत २३ जून २०१५ को न्यूजीलैंड के खिलाफ की थी।
उन्होंने अपने पहले एक दिवसीय अंतरराष्ट्रीय क्रिकेट मैच में महज ४ ओवर में १७ रन देकर १ विकेट लिया और एक ओवर मेडन भी किया। जबकि पहले ट्वेन्टी-ट्वेन्टी मुकाबले में २.२ ओवर में जबरदस्त गेंदबाजी करते हुए २२ रन देकर ३ सफलताएं हासिल की थी।
विले ने अपने वनडे करियर में अब तक किसी मैच में दो बार ४-४ विकेट लिए और ट्वेन्टी-२० इंटरनेशनल में ७ रन देकर ४ उनका सबसे अच्छा गेंदबाजी प्रदर्शन है।

इंडियन प्रीमियर लीग

आईपीएल २०१८ में विले को चेन्नई सुपर किंग्स के लिए खेलने का मौका मिला था। उस सीजन में विले को केदार जाधव की जगह टीम में मौका दिया गया था क्योंकि २०१८ आईपीएल सीज़न के पहले ही मुकाबले में केदार जाधव चोटिल हो गए थे। आईपीएल में बुलावे के समय, डेविड विले चेन्नई सुपर किंग्स के लिए खेलने के लिए सहमत होने से पहले यॉर्कशायर के लिए काउंटी क्रिकेट में खेल रहे थे। इस सीजन में उन्हें तीन मैचों में मौका मिला और २ विकेट लिए।
साथ ही वह २०१८ के आईपीएल सीज़न में खेलने वाले १२वें इंग्लैंड के खिलाड़ी भी बने।
इसके बाद चेन्नई सुपर किंग्स ने आईपीएल सीजन २०१९ के लिए डेविड विले को टीम में बनाए रखने का फैसला लिया। हालांकि इसमें उन्हें खेलने का मौका नहीं मिल पाया।
बर्लिन सम्मेलन

बर्लिन सम्मेलन वर्ष १८८४-८५ में बर्लिन में हुआ था। इस सम्मेलन ने नव-उपनिवेशीकरण के काल में अफ्रीका के उपनिवेशीकरण तथा व्यापार को विनियमित करने का कार्य किया। इसे 'कांगो सम्मेलन' भी कहते हैं। इस सम्मेलन का समय जर्मनी के सहसा विश्व की साम्राज्यवादी शक्ति के रूप में उदय का समय भी था।
लोककला

भारत की अनेक जातियों व जनजातियों में पीढी दर पीढी चली आ रही पारंपरिक कलाओं को लोककला कहते हैं। इनमें से कुछ आधुनिक काल में भी बहुत लोकप्रिय हैं जैसे मधुबनी और कुछ लगभग मृतप्राय जैसे जादोपटिया। 
कलमकारी, कांगड़ा, गोंड, चित्तर, तंजावुर, थंगक, पातचित्र, पिछवई, पिथोरा चित्रकला, फड़, बाटिक, मधुबनी, यमुनाघाट तथा वरली आदि भारत की प्रमुख लोक कलाएँ हैं।

रामायण, महाभारत एवं पौराणिक गाथाओंका लोककला  मंचन

भारतीय उपखंड मे  रामायण, महाभारत एवं पौराणिक गाथाओंका नाट्यपूर्ण लोककला  मंचन कि प्राचीन परंपरा रही है।चित्र कथी, कठपुतली एकलपात्र नाट्य गान  महाराष्ट्र मे किर्तन,  उत्तरी भारत मे   राम लीला,   का प्रयोग होता आ रहा है।   कुछ कलाएं किसी मात्रामे आज भी  मंचित कि जाती  है तो बडे पैमानेपर बहुत सारी कलांए लुप्त होने के कगारपर है।  
पश्चिमी भारतमे केंद्रशासित प्रदेश दादरा नगर हवेली मे गर्मीके दिनोकी रात्रियोँमे पौराणिक कथा एवम रामायण महाभारत आधारीत 'भावड़ा  मुखौटा  नृत्य ' का मंचन किया जाता हैं।   
भारतके दक्षिणी राज्य केरलमे  ओनम  त्योहारके  प्रसंगमे  वेलान समुदाय के लोग 'नोक्कु विद्या पावाकाली' नामक  कठपुतली जैसी लोककला का मंचन किया जाता है। जिसमे कलाकार अपने होठोपर छोटी लठपर राम एवम रावण की कठपुतलि सम्हालेहुए रामायण गीतोपर आधारीत मंचन किया जाता है। इस कला के माहीर कलाकार भी कम होते चले गए  और यह कला  लुप्त होने के कगारपर है।
उच्चतर शिक्षा विभाग

तकनीकी शिक्षा

तकनीकी शिक्षा के अखिल भारतीय परिषद (एआईसीटीई) [4] [5] वास्तुकला की परिषद (सीओए) [6] प्रौद्योगिकी के 16 भारतीय संस्थानों (आईआईटी) विज्ञान शिक्षा और अनुसंधान के 5 भारतीय संस्थान (आईआईएसईआर) प्रबंधन के 13 भारतीय संस्थानों (आईआईएम) प्रौद्योगिकी के 30 राष्ट्रीय संस्थानों (एनआईटी) सूचना प्रौद्योगिकी के चार भारतीय संस्थान (आईआईआईटी) योजना और वास्तुकला का 3 स्कूल (स्पा) तकनीकी शिक्षक प्रशिक्षण एवं अनुसंधान के 4 राष्ट्रीय संस्थान (NITTTRs) चार शिक्षुता के क्षेत्रीय बोर्ड / व्यावहारिक प्रशिक्षण

प्रशासन और भाषाएँ

अर्थात संस्कृत के क्षेत्र में तीन डीम्ड विश्वविद्यालयों। राष्ट्रीय संस्कृत संस्थान (RSkS), नई दिल्ली, श्री लाल बहादुर शास्त्री राष्ट्रीय संस्कृत विद्यापीठ (SLBSRSV), नई दिल्ली और राष्ट्रीय संस्कृत विद्यापीठ (आरएसवी), तिरुपति केंद्रीय हिंदी संस्थान (KHS), आगरा अंग्रेजी और विदेशी भाषा विश्वविद्यालय (EFLU), हैदराबाद उर्दू भाषा को बढ़ावा देने के लिए राष्ट्रीय परिषद (एनसीपीयूएल) सिन्धी भाषा को प्रोत्साहन देने के लिए राष्ट्रीय परिषद (NCPSL) तीन अधीनस्थ कार्यालय: केंद्रीय हिंदी निदेशालय (सीएचडी), नई दिल्ली; वैज्ञानिक तथा तकनीकी शब्दावली (सीएसटीटी), नई दिल्ली के लिए आयोग; और केन्द्रीय भारतीय भाषा संस्थान, मैसूर
विकिरण एवं आइसोटोप प्रौद्योगिकी बोर्ड

विकिरण एवं आइसोटोप प्रौद्योगिकी बोर्ड (BRIT/ब्रिट)  भारत के परमाणु ऊर्जा विभाग की ईकाई है, जिसका गठन रेडियो-आइसोटोप अनुप्रयोगों तथा विकिरण तकनीकी द्वारा स्वास्थ्यरक्षा, उद्योग, कृषि एवं अनुसन्धान  क्षेत्रों में व्यापक लाभ की दृष्टि को ध्यान मे रखकर मार्च 1989 में किया गया था।  इसका मुख्यालय नवी मुंबई में है। इसके अतिरिक्त ब्रिट के 6 क्षेत्रीय केंद्र बेंगलुरु, दिल्ली, डिब्रूगढ़, हैदराबाद, कोलकाता और कोटा में स्थित हैं। सीलबंद स्त्रोत विभाग तथा मैडिकल सॉइक्लोट्रॉन सुविधा मुंबई में स्थित हैं। 
प ऊ वि की मुख्य धारा से जुड़े विभिन्न कार्यक्रमों से उपलब्ध ज्ञान-संहिता, ऊदाहरण स्वरूप, भाभा  परमाणु अनुसंधान केंद्र के विविध अनुसंधान एवं विकास कार्यक्रम और एन पी सी आई ऍल के नाभिकीय विद्युत संयंत्रों द्वारा बिजली उत्पादन क्षमता के अतिरिक्त अपने अमूल्य योगदान के बल पर ब्रिट ने भी समाज में अपने लिये एक विशिष्ट स्थान बना लिया है । उद्योग-जगत, स्वास्थ्यरक्षा, कृषि और अनुसंधान  में बहु-उपयोगी विकिरण एवं आइसोटोप प्रौद्योगिकी के विविधता पूर्ण उत्पाद ], अनुप्रयोगों और सेवायें उपलब्ध कराने या प्रदान करने के फलस्वरुप परमाणु ऊर्जा उत्पादन के अतिरिक्त परमाणु विज्ञान के शांतिमय उपायों और उपयोगों के प्रचार प्रसार में ब्रिट अग्रणी और अहम भूमिका निभा रहा है ।  
   
सामाजिक हित की दृष्टि और राष्ट्रीय विकास में रेडियोआइसोटोप्स की भूमिका के महत्व को समझते  हुये परमाणु ऊर्जा विभाग ने, गत कई वर्षों से इनके उत्पादन और अनुप्रयोगों को अमल में लाने की दिशा में मूलभूत सुविधाओं का निर्माण किया है और अन्य आवश्यक ठोस कदम उठाते हुये विकिरण एवं आइसोटोप प्रौद्योगिकी बोर्ड का गठन किया । ब्रिट मानवता के प्रति अपने इस उद्देश्य में उपयोग कर्ताओं को श्रेष्ठतम सेवायें और उत्पादों को उपलब्ध कराने की दिशा में निरन्तर गतिशील है। फिर वह चाहे नाभिकीय औषध से संबद्ध हो, विकिरण आधारित उपकरण की उपलब्धता से जुड़ा हो, या फिर विकिरण संसाधन सेवाओं, आइसोटोप अनुप्रयोगों अथवा रेडियोवैश्लेष्णिक सेवाओं का विषय हो, ब्रिट ने इन सभी दिशाओं में बहुमूल्य योगदान प्रदान किया है ।
ब्रिट की रेडियोफार्मस्युटिकल्स और आर आई ए प्रयोगशालाएँ, चिह्नित यौगिक, मसालो एवं संबद्ध उत्पादों हेतु विकिरण संसाधन संयंत्र, विकिरण उपकरण निर्माण सुविधायें, कॉलम जॅनेरेटर संयंत्र, रेडियोवैश्लेष्णिक और आइसोटोप अनुप्रयोग सेवायें अदि विभिन्न सेवा-सुविधायें ब्रिट के नवी मुंबई स्थित मुख्यालय के परिसर में उपस्थित हैं । 
प्रदीप मुखर्जी 1 अगस्त 2019 से ब्रिट के मुख्य कार्यकारी का पद संभाल रहे हैं । श्री प्रदीप मुखर्जी पश्चिम बंगाल स्थित भारतीय इंजीनियरिंग विज्ञान एवं प्रौद्योगिकी संस्थान (IIEST,  पूर्वकाल में 'बंगाल इंजीनियरिंग महाविद्यालय') के सन 1987 के मैकेनिकल इंजीनियरिंग में स्नातक हैं।
मोहल्ला अस्सी

ऑनलाइन पाइरेसी

अपनी रिलीज से पहले मोहल्ला अस्सी 11 अगस्त 2015 को ऑनलाइन लीक हुईं।

रिसेप्शन

हिंदुस्तान टाइम्स के हाओती शर्मा बावा ने कहा कि मोहल्ला असी अच्छी फिल्म हो सकती थीं और इसे 5 सितारों में से 2 दी थीं। मुंबई मिरर के कुणाल गुहा ने कहा कि यह फिल्म वाराणसी के मुद्दों का निराशाजनक चित्रण है और इसे 5 स्टार में से 1.5 में दिया गया है। न्यूज़ 18 के ट्रॉय रिबेरो ने कहा कि फिल्म वर्बोज़ और क्लंकी है और इसे 2 सितारे दिए गए हैं।  टाइम्स ऑफ इंडिया के रेजा नूरानी ने कहा कि यह फिल्म एक पर्यटन विरोधी व्यवसाय है और इसे 2 सितारे दिए गए हैं।
इंडियन एक्सप्रेस के शुभरा गुप्ता ने कहा कि यह फिल्म चंचल दृश्यों का संग्रह है और इसे 1.5 सितारा दे दी है। स्क्रॉल.in के नंदिनी रामनाथ ने कहा कि मोहल्ला अस्सी एक डूबने वाले जहाज की तरह है।

बॉक्स ऑफिस

मोहल्ला अस्सी ने पहले दिन लगभग 30 लाख एकत्र किए।
एयर लिंगन

यह विश्व की एक प्रमुख वायुयान सेवा हैं |